Отчет за участие в проект „Пътешествие в страната на пътните знаци“

Детската градина 167 “Mалкият принц“ с гордост обявява успешното приключване на своя проект „Пътешествие в страната на пътните знаци“, реализиран по Програмата на Съвета по безопасност на движението на децата в София. 
В дейностите по проекта бяха включени като преки участници - 170 деца от 2, 3 и 4 възрастова група в Детска градина №167 "Малкият принц", така и родители.

Основната цел на проекта бе да се подобри материалната база и обучителните методи за безопасност на движението, като положим фундамента на съвременно и ефективно обучение и създаване на устойчиви навици у децата за поведение на пътя. А също така насърчаване на сътрудничество между деца, учители и родители. 
В рамките на проекта бяха проведени различни образователни и развлекателни мероприятия:

· Обучение за учителите за работа с новото оборудване; 

· Запознаване на деца и родители с проекта на тема „Пътешествие в страната на пътните знаци“;
· Ситуации по групите: Темата „Безопасност на движение“ бе развита с помощта на викторини и състезания, стимулиращи активно участие и ангажираност у децата;
· Театрална постановка „Светофарче мой другарче“: „Новите приключения на житената питка“ бе представена в нова, интерактивна форма, насочена към безопасността на пътя;
· Седмица на БДП: Проведени бяха състезания между различните възрастови групи;
· Презентации и работилници за пътни знаци: Работилниците за създаване на пътни знаци и презентациите за безопасност стимулираха у децата визуално и практическо разбиране на значението на правилата;
· Изложба на тема „На улицата се спазват правилата“: Творческото мислене бе насърчено чрез изложба от детски рисунки, които показаха какво означава отговорност на пътя.

Резултати и бъдещи планове:

След проведените анкетни форми и мониторинг на удовлетвореността, постигнахме значителни резултати в областта на създаването на устойчива култура по безопасност на движението в предучилищна възраст. 
Методическият кабинет, обогатен с материали и оборудване, ще остане централно място за провеждане на бъдещи занятия по безопасност на движението.

Този проект допринесе не само за знанията на децата, но и за тяхната сигурност в дългосрочен план. 
Благодарим на всички участници за съвместните усилия в изграждането на едно по-безопасно бъдеще!

